Amerikalik iqtisodchilar 2021 yilda Qo‘shma Shtatlarda tug‘ilish ko‘rsatkichining o‘sishini qayd etishdi. Foto: Reuters Bu haqda Iqtisodiy tadqiqotlar milliy byurosi hisobotida aytiladi. Mutaxassislarning hisob-kitoblariga ko‘ra, 2021 yilda mamlakatda tug‘ilish darajasi 2015-2019 yillarga nisbatan 6,2 foizga oshgan. Buning sabablaridan biri sifatida koronavirus bilan bog‘liq karantin cheklovlari sharoitida masofaviy ish rejimiga o‘tish ko‘rsatilgan. Koronavirus pandemiyasining boshida tahlilchilar tug‘ilishning keskin pasayishini bashorat qilishgan edi. «Iqtisodiyotning o‘sishi pasaygan sharoitda biz birinchi marta tug‘ilishning o‘sishini ko‘rmoqdamiz», dedi Shimoli-g‘arbiy universitet professori Hannes Shvandt. 2020 yil ma’lumotlariga ko‘ra, AQSh aholisi soni 330 millionga yaqin kishini, aholining o‘sish sur’ati esa yiliga 0,4 foizni tashkil qilgan.